Broj: 06-615/24-2786 10. jun 2023. godine

U skladu sa članom 5 tačka 4 Odluke o organizaciji i načinu rada uprave Glavnog grada (“Službeni list CG – opštinski propisi” br. 38/18, 43/18, 6/20, 10/20, 5/22, 30/23 i 42/23), Sekretarijat za lokalnu samoupravu i saradnju sa civilnim društvom Glavnog grada objavljuje

**JAVNI POZIV NEVLADINIM ORGANIZACIJAMA**

**ZA PREDLAGANJE PREDSTAVNICA/KA ZA UČEŠĆE U RADNOJ GRUPI POVODOM IZRADE LOKALNOG AKCIONOG PLANA ZA MLADE ZA PERIOD 2025-2026**

 U cilju kreiranja Lokalnog akcionog plana za mlade za period 2025-2026. godina, čije je donošnje predviđeno nacionalnom Strategijom za mlade za **2023-2027. godinu,** Sekretarijat za lokalnu samoupravu i saradnju sa civilnim društvom, u okviru koje djeluje Kancelarija za mlade i saradnju sa civilnim društvom, objavljuje Javni poziv svim zainteresovanim nevladinim organizacijama na teritoriji Glavnog grada za predlaganje predstavnica/ka za učešće u radnoj grupi povodom izrade Lokalnog akcionog plana za mlade za 2025-2026. godinu.

 Na osnovu operativnih ciljeva iz nacionalne Strategije za mlade, usvojene na sjednici Vlade 19. oktobra 2023. godine, Lokalnim akcionim planom definisaće se aktivnosti koje se mogu realizovati u saradnji sa nevladinim organizacijama.

Stategijom su predviđena sljedeća četiri operativna cilja, a nevladine organizacije su pozvane da svoje predstavnike delegiraju za kreiranje aktivnosti u sljedećim oblastima:

* + - * Razvoj održivog sistema usluga za podršku mladima u procesu njihove tranzicije u odraslo doba- Aktivnosti u oblasti unapređenja omladinskog rada, neformalne edukacije, promocije programa mobilnosti za mlade;
			* Stvaranje uslova da mladi budu aktivni građani i građanke, uključeni u kreiranje i sprovođenje javnih politika- Aktivnosti u oblasti unapređenja mehanizama za podršku inicijativama mladih, učestvovanja u donošenju odluka i razvoju zajednice;
			* Unapređenje položaja mladih, kroz međuresorni pristup;
			* Unapređenje normativno-institucionalnog okvira za sprovođenje omladinske politike.

 Rok za podnošenje prijava za učešće u radnoj grupi za izradu Lokalnog akcionog plana je **10 dana, (zaključno sa 20. junom)** od dana objavljivanja javnog poziva.

Nevladina organizacija je dužna da prijavu podnese na propisanom obrascu koji čini sastavni dio Javnog poziva.

Prijave se podnose u pisanoj formi sa naznakom naziva organa (Sekretarijat za lokalnu samoupravu i saradnju sa civilnim društvom) kome se prijava dostavlja, na šalterima u **ul. Njegoševa broj 20 (zgrada Skupštine Glavnog grada) u zatvorenoj koverti sa natpisom- ZA JAVNI POZIV- NE OTVARAJ**.

Predstavnik nevladine organizacije mora biti **punoljetno lice** **sa najmanje 3 godine iskustva u oblasti sprovođenja omladinske politike**.

 Na osnovu podnijetih prijava, Sekretarijat za lokalnu samoupravu i saradnju sa civilnim društvom, kao organ lokalne samouprave zadužen za kreiranje i sprovođenje omladinske politike, sačiniće listu predstavnika nevladinih organizacija za učešće u radnoj grupi.

Po prijedlogu Sekretarijata za lokalnu samoupravu i saradnju sa civilnim društvom, gradonačelnica Glavnog grada će donijeti Rješenje o imenovanju Radne grupe za izradu Lokalnog akcionog plana za mlade.

Kontakt osoba:

Ksenija Borilović

E-mail: kanc.za.mlade@podgorica.me; ksenija.borilovic@podgorica.me

Kontakt telefon: 020/447-187

### PRIJAVNI OBRAZAC

**na Javni poziv nevladinim organizacijama**

**za predlaganje predstavnica/ka za učešće u radnoj grupi povodom izrade Lokalnog akcionog plana za mlade za period 2025-2026**

|  |  |
| --- | --- |
| **Naziv nevladine organizacije** |  |
| **Registrarski broj u resornom Ministarstvu** |  |
| **Adresa nevladine organizacije** |  |
| **E-mail adresa nevladine organizacije** |  |
| **Ime i prezime predloženog predstavnika** |  |
| **Datum rođenja predloženog predstavnika**  |  |
| **Kontakt telefon predloženog predstavnika** |  |
| **E-mail adresa predloženog predstavnika** |  |
| **Relevantno iskustvo u oblasti sprovođenja omladinske politike**  |  |

**Uz prijavu je potrebno priložiti kratku biografiju predloženog predstavnika.**

**Pod punom materijalnom i krivičnom odgovornošću izjavljujem da su gore navedeni podaci istiniti.**

Podgorica, Svojeručni potpis ovlašćenog lica NVO

\_\_\_\_\_\_\_\_\_\_\_\_\_\_\_\_\_.godine M.P. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_